Diari Oficial de la Generalitat Valenciana


Sumari del DOGV 5325, del 16-08-2006 (2006/9514)

RESOLUCIÓ de 28 de juliol de 2006, de la directora general de Gestió del Medi Natural, per la qual es concedixen les ajudes als ajuntaments establits en àrees d'influència de les reserves valencianes de caça per a la realització d'actuacions que repercutisquen en el desenvolupament de l'agricultura i altres activitats de manera compatible amb la riquesa faunística.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5325

Data del DOGV
:   16-08-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/9514


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 28 de juliol de 2006, de la directora general de Gestió del Medi Natural, per la qual es concedixen les ajudes als ajuntaments establits en àrees d'influència de les reserves valencianes de caça per a la realització d'actuacions que repercutisquen en el desenvolupament de l'agricultura i altres activitats de manera compatible amb la riquesa faunística. [2006/F9514]  
Vista l'Ordre de 22 de novembre de 2005, de la Conselleria de Territori i Habitatge, per la qual es convoquen i aproven les bases reguladores de les ajudes gestionades per la Direcció General de Gestió del Medi Natural en matèria de caça per a l'exercici 2006 (DOGV 14.12.2005).  
Atés que d'acord amb l'ordre referida, en el seu annex II, les ajudes estan destinades per al foment d'actuacions en l'àrea d'influència de les reserves valencianes de caça.  
Atesa la quantia de les ajudes establida en un import global per a l'exercici 2006 en 201.547,79 euros, a càrrec del capítol VII, de la secció 14 de la Conselleria de Territori i Habitatge; servei 02, Direcció General de Gestió del Medi Natural, programa 442.30; línia T4828 conforme a la Llei de Pressupostos del 2006 de la Generalitat Valenciana.  
Atés que les sol·licituds presentades han sigut examinades i avaluades per la comissió prevista en la base desena.  
D'acord amb les atribucions que tinc conferides, resolc:  
Article únic  
Estimar les sol·licituds i concedir les ajudes relatives a l'anualitat de l'any 2006 i en la quantia i termes referits en l'annex.  
Contra aquesta resolució, que posa fi a la via administrativa, es pot interposar recurs contenciós administratiu en el termini de dos mesos, comptadors des de l'endemà de la notificació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjudici de la interposició del recurs potestatiu de reposició davant del conseller de Territori i Habitatge en el termini d'un mes des de l'endemà de la notificació, d'acord amb el que disposen els articles 116 i 117 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 28 de juliol de 2006.. La directora general de Gestió del Medi Natural (p. d. Resolució de 13.08.2003, DOGV núm. 4.571, de 22.08.2003): Concepción Maroto Álvarez.